

ANALIZA UPRAVLJANJA I RASPOLAGANJA

NOGOMETNIM IGRALIŠTEM I SPORTSKIM OBJEKTOM

U VLASNIŠTVU OPĆINE OKUČANI ZA 2018 I 2019. GODINU

OKUČANI, SIJEČANJ 2020.

Analiza upravljanja i raspolaganja nogometnim igralištem i sportskim objektom podrazumijeva pronalaženje optimalnih rješenja koja će dugoročno očuvati igralište i sportski objekt te generirati zadovoljavanje javnih potreba u sportu odnosno nogometu. Nogometno igralište i sportski objekt dani su na korištenje nogometnom klubu, kao sportskoj udruzi građana, s ciljem poticanja i promicanja nogometa te uključivanja žitelja Općine Okučani, osobito djece i mladeži, u bavljenje nogometom.

Prema odredbama Zakona o sportu sportske djelatnosti su od posebnog interesa za Republiku Hrvatsku, a razvoj sporta potiče se, između ostalog, izgradnjom i održavanjem sportskih građevina i financiranjem sporta sredstvima države i jedinica lokalne i područne (regionalne) samouprave. Sportskim građevinama smatraju se uređene i opremljene površine i građevine u kojima se provode sportske djelatnosti, a koje osim općih uvjeta propisanih posebnim propisima zadovoljavaju i posebne uvjete, u skladu s odredbama Zakona.

Sukladno Zakonu o sportu, Općina Okučani sredstvima iz godišnjeg proračuna sufinancira i sportsku djelatnost temeljem javnog natječaja za financiranje javnih potreba.

U potonjoj tablici, nalazi se nogometno igralište na području Općine Okučani koja se nalaze u knjižnom vlasništvu Općine.

|  |
| --- |
| **Evidencija o nogometnim igralištima i korištenju u vlasništvu Općine Okučani** |
| Broj k.č. | k.o. | Površina u m² | Naziv | Lokacija |
| 503 | Okučani | 22521 | Nogometno igralište | Okučani |
| 503 | Okučani | 444 | Zgrada | Okučani |

Korištenje igralištem povjereno je nogometnom klubu Psunj-Sokol Okučani (novi ugovor je potpisan 24. prosinca 2019. godine sa novim predsjednikom kluba, KLASA: 022-05/19-01/146; URBROJ:2178/21-05-19-1).

**Financiranje javnih potreba u sportu za Općinu Okučani**

Nacionalnim programom sporta utvrđuju se obveze državnih tijela i tijela jedinica lokalne i područne (regionalne) samouprave i Grada Zagreba, Hrvatskoga olimpijskog odbora, Hrvatskoga paraolimpijskog odbora, Hrvatskoga sportskog saveza gluhih, nacionalnih sportskih saveza i sportskih zajednica u provedbi utvrđenih zadaća. Sukladno Nacionalnom programu sporta 2019. – 2026. programe javnih potreba na lokalnoj razini predlaže sportska zajednica, a usvajaju ih jedinice lokalne i područne (regionalne) samouprave. Za ostvarivanje programa jedinica lokalne i područne (regionalne) samouprave osigurava financijska sredstva u svom proračunu.

Općina Okučani, na temelju Programa javnih potreba u sportu financira udruge Općine Okučani s ciljem poticanja programa, projekata i aktivnosti koje doprinose promicanju sporta, osobito sporta djece i mladeži, djelovanju sportskih udruga te sportsko-rekreacijskim aktivnostima građana, kao i drugim sportskim aktivnostima koje su u funkciji unapređenja i čuvanja zdravlja i podizanja psihofizičke sposobnosti građana.

Općina Okučani prati i nadzire izvršenje godišnjeg programa te korištenje i utrošak sredstava za Programe. Svaka udruga koja putem javnog natječaja ostvari financiranje dužna je predati opisni i financijski izvještaj o provedbi programa.

**Ciljevi učinkovitog upravljanja i raspolaganja nogometnim stadionom**

Lokalne jedinice, u propisanim okvirima, samostalno određuju pravila i procedure upravljanja i raspolaganja vlastitom imovinom, odnosno nogometnim stadionima i igralištima. Način, ovlasti, procedure i kriteriji za upravljanje i raspolaganje mogu se utvrditi unutarnjim aktima.

Temeljni cilj nogometnih stadiona i igrališta u vlasništvu jedinica lokalnih samouprava koji su dani na korištenje nogometnim klubovima, kao sportskim udrugama građana, jest poticanje i promicanje nogometa te uključivanje građana, osobito djece i mladeži, u bavljenje nogometom što je od osobitog interesa.

U svrhu ocjene učinkovitosti upravljanja i raspolaganja nogometnim stadionima i igralištima, revizijom su utvrđeni sljedeći ciljevi:

* provjeriti cjelovitost podataka o nogometnim stadionima i igralištima,
* provjeriti normativno uređenje upravljanja i raspolaganja nogometnim stadionima i igralištima,
* provjeriti upravlja li se i raspolaže nogometnim stadionima i igralištima u skladu s propisima,
* ocijeniti ekonomske i financijske učinke upravljanja i raspolaganja nogometnim stadionima i igralištima,
* ocijeniti efikasnost sustava unutarnjih kontrola pri upravljanju i raspolaganju nogometnim stadionima i igralištima.

**Kriteriji za ocjenu učinkovitosti upravljanja i raspolaganja nogometnim stadionima i igralištima u vlasništvu lokalnih jedinica**

Za ocjenu učinkovitosti upravljanja i raspolaganja nogometnim stadionima i igralištima utvrđeni su kriteriji koji proizlaze iz zakona i drugih propisa te poduzetih aktivnosti u vezi s upravljanjem i raspolaganjem nogometnim stadionima i igralištima.

**Tablica. Kriteriji za ocjenu učinkovitosti upravljanja i raspolaganja nogometnim stadionima i igralištima u vlasništvu lokalnih jedinica**

|  |  |  |  |
| --- | --- | --- | --- |
| **Kriteriji** | **Aktivnosti** | **Opis aktivnosti** | **Status** |
| Evidencije o nogometnom igralištu | Ustrojiti Evidenciju s cjelovitim podacima o nogometnim stadionima i igralištima | nogometni stadioni i igrališta su evidentirani u poslovnim knjigama i iskazana je njihova vrijednost podaci o nogometnom igralištu u analitičkim knjigovodstvenim evidencijama i evidenciji imovine su usklađeni u zemljišnim knjigama i katastru je upisano vlasništvo,  | Provedeno |
| Normativno uređenje upravljanja i raspolaganja nogometnim igralištem | JLS normativno će urediti upravljanje i raspolaganje nogometnim stadionima i igralištima | utvrdit će se način upravljanja i raspolaganja te izvještavanja o upravljanju i raspolaganju nogometnim igralištem | Provedeno |
| Upravljanje i raspolaganje nogometnim igralištem | Nogometnim igralištem upravlja se i raspolaže pažnjom dobrog gospodara | nogometno igralište koristi se za predviđenu namjenu  | Provedeno |
| postupci davanja na korištenje, provedeni su u skladu s propisima  | Provedeno |
| vodi se ažurna evidencija o ostvarenim prihodima i rashodima po osnovi upravljanja i raspolaganja nogometnim igralištem | Kontinuirano se provodi |
| analiziraju se i vrednuju učinci upravljanja i raspolaganja nogometnim igralištem te se poduzimaju mjere i aktivnosti s ciljem povećanja pozitivnih i smanjenja negativnih učinaka | Provedba u tijeku |
| Nadzor nad upravljanjem i raspolaganjem nogometnim igralištem | Uspostaviti učinkovit sustav unutarnjih kontrola u svrhu praćenja upravljanja i raspolaganja nogometnim igralištem | uredit će se načini postupanja, odnosno donijet će se procedure u vezi s prodajom, davanjem u zakup ili najam i drugim oblicima upravljanja i raspolaganja nogometnim igralištem, od donošenja odluka do evidentiranja u poslovnim knjigama i vrednovanja ostvarenih učinaka  | Provedba u tijeku |

**Analiza i vrednovanje učinka upravljanja i korištenja nogometnih igrališta**

**Tablica. Analiza i vrednovanje učinka upravljanja i korištenja nogometnih igrališta**

|  |  |  |  |  |
| --- | --- | --- | --- | --- |
| **Mjera** | **Aktivnosti/način ostvarenja** | **Opis Aktivnosti** | **Odgovorna osoba** | **Pokazatelji rezultata** |
| Donošenje Statuta (ili izmjene statuta) | Donesen Statut kluba |  klub je donio Statut. | Predsjednik i izvršno vijeće kluba | Postojanje statuta  |
| Upisivanje kluba u Registar udruga RH | Upis kluba u Registar udruga RH |  klub je upisan u Registar udruga RH. | Predsjednik kluba | Postojanje Rješenja |
| Upisivanje u Registar sportskih djelatnosti | Upis u Registar sportskih djelatnosti | klub je upisan u Registar sportskih djelatnosti. | Predsjednik kluba | Dokument o dokazu upisa u Registar sportskih djelatnosti |
| Natjecanja | Kategorije natjecanja | Registrirati kategoriju natjecanja | Predsjednik i izvršno vijeće kluba | Rang nogometnih natjecanja  |
|
| Pravo korištenja nogometnog igrališta | Akt o pravu korištenja nogometnog igrališta | nogometni klub dostavlja dokument radi stjecanja prava na korištenje | Načelnik i Predsjednik kluba | Ugovor o korištenju nogometnog igrališta |
|
| Izvješće o korištenju nogometnog igrališta | Održavanje utakmica, drugih turnira i manifestacija na igralištu. | Nogometno igralište ispuniti će svoju svrhu kada se na njemu bude održavao što veći broj događanja | Predsjednik kluba i izvršno vijeće | Pravovremeno predano izvješće |
| Predaja obrazaca u vremenski određenom roku | Predaja izvješća o upravljanju i održavanju  | Nogometni klub predaje tražena izvješća općini do kraja veljače tekuće godine za prethodnu godinu | Predsjednik kluba | Pravovremena predaja obrazaca |

vrijednosti iskazane su na dan 31. prosinca 2019. godine.

**Analiza aktivnih članova nogometnog kluba na području Općine Okučani**

Kako bi se ostvario glavni cilj nogometnog igrališta u vlasništvu Općine Okučani koje je dano na korištenje nogometnom klubu, kao sportskoj udruzi građana, a to je poticanje i promicanje nogometa te uključivanje građana, osobito djece i mladeži, u bavljenje nogometom, bitno je analizirati i pratiti broj aktivnih članova kluba. Krajem 2019. godine, možemo slobodno utvrditi kako je stanje zadovoljavajuće jer ukupno 130 igrača koristi nogometno igralište u vlasništvu Općine Okučani te se ostvaruje osnovna funkcija postojanja ovakvih sportskih objekata. U potonjoj tablici nalaze se podaci o broju sportaša odnosno registriranih igrača koji koriste nogometno igralište.

|  |  |  |
| --- | --- | --- |
| **Naziv igrališta** | **Nogometni klub** | **Broj sportaša** |
| **Seniori** | **Mlađe dobne kategorije** | **Ukupno** |
|  | Psunj-Sokol Okučani | 30 | 100 | 130 |

**Treneri**

Trener je osoba koja programira i provodi sportsku pripremu, sportsku rekreaciju i sportsku poduku. Treneri moraju ispunjavati uvjete propisane člankom 9. Zakona o sportu (NN 71/06, 150/08, 124/10, 124/11, 86/12, 94/13, 85/15, 19/16, 98/19,).

NK Psunj-Sokol Okučani ima angažirano 2 trenera po različitim uzrasnim kategorijama. Klub održava treninge u vrijeme kada to odluči vodstvo klubova, o čemu se javnost obavještava objavom putem internetskih kanala.

**Analiza održanih programa prema planu**

Iz dostupnih podataka i predanih izvješća vidljivo je kako klub redovito održava razna natjecanja (ljetna liga, božićni turnir), škole mladih, treninge i slično. Važno je napomenuti kako nogometni klub na području Općine Okučani dostavlja svoja izvješća o ostvarenim programima.

**Preporuke za poboljšanja**

Potrebno je analizirati i vrednovati učinke upravljanja i korištenja nogometnih igrališta radi utvrđivanja učinkovitosti upravljanja i korištenja, utvrđivanja i rješavanja problema u vezi s upravljanjem i korištenjem, utvrđivanja utjecaja upravljanja i korištenja na lokalnu zajednicu te utvrđivanja načina na koje se upravljanje i korištenje nogometnih igrališta može unaprijediti.

Predlaže se uvesti i primjenjivati kriterije i pokazatelje učinkovitosti i načela učinkovitog upravljanja i raspolaganja nogometnim igralištima.

Predlaže se utvrditi nadzor nad upravljanjem i korištenjem igrališta, izvještavanje o postignutim ciljevima i učincima upravljanja i korištenja te poduzimanje mjera u slučaju lošeg obavljanja poslova i neispunjavanja zadanih ciljeva, čime će se povećati odgovornost nositelja funkcija upravljanja za sustavno i učinkovito upravljanje javnim resursima i s time povezano zadovoljavanje javnih potreba.

**Zakoni i propisi**

Zakonski propisi, akti i dokumenti kojima je uređeno upravljanje i raspolaganje nogometnim stadionom i igralištem u vlasništvu Općine Okučani:

* Zakon o sportu (NN 71/06, 150/08, 124/10, 124/11, 86/12, 94/13, 85/15, 19/16, 98/19),
* Zakon o udrugama (NN 74/14, 70/17, 98/19)
* Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (»Narodne novine«, broj 26/15),
* Nacionalni program sporta 2019. – 2026. (NN 69/19).